नियम 134 के तहत गरीब बच्चों को कॉलेज में भी मिले प्रवेश
कॉलेजप्रोफेशनल कॉलेजों में भी नियम 134 के तहत गरीब घराने के बच्चों को 25 फीसदी सीटों पर नि:शुल्क पढ़ने का अधिकार दिया जाए। ताकि गरीब माता पिता के बेटे बेटी भी उच्च पदों पर जा सकें। यह बात दो जमा पांच मुद्दे जन आंदोलन के पदाधिकारियों ने गौड़ कॉलेज में विद्यार्थियों को शिक्षा बेरोजगारी के मुद्दे पर विशेष तौर पर संबोधित करते हुए कही। उन्होंने कहा कि बजरपुर, रौड़ी, रेती निकालने का काम ठेकेदारों की बजाय युवा बेराेजगारों को दिया जाए। जब तक रोजगार नहीं मिलता, तब तक हर बेरोजगार मैट्रिक पास को दो हजार रुपए, 12वीं पास को तीन हजार रुपए, बीए पास को चार हजार एमए पास छात्र छात्राओं को पांच हजार रुपए बेरोजगारी भत्ता दिए जाने की मांग की। इस मौके पर प्रोफेसर धर्मबीर, रोहताश, नसीब अर्जुन मौजूद रहे।
hin_Deva hin_Deva